CAIET DE SARCINI

Obiectul achiziției: Servicii cadastrale, inclusiv de delimitare proprietății publice și de furnizare de informații  aferente bunurilor proprietate publică de stat.
Autoritatea contractantă: Agenția Proprietății Publice, mun. Chișinău, str. Vasile Alecsandri,78.

1. INTRODUCERE
Caietul de sarcini face parte integrantă din documentația pentru atribuirea contractului și ansamblul cerințelor minime şi obligatorii pe baza cărora se înaintează de către fiecare ofertant propunerea tehnică și financiară.
În acest sens, orice ofertă prezentată care nu satisface cerințele caietului de sarcini va fi declarată ofertă neconformă și va fi respinsă.
Prezentul Caiet de sarcini stabilește componența, conținutul documentației, modul de efectuare şi predare a serviciilor cadastrale aferente bunurilor imobile proprietate publică a statului.
 Caietul de sarcini este elaborat în temeiul 
· Codului Funciar nr. 22/2024
· Legii nr. 29/2018 privind terenurile proprietate publică și delimitarea lor, 
· Legii cadastrului bunurilor imobile nr. 1543/1998, 
· Legii cu privire la formarea bunurilor imobile nr. 354/2004,
· Hotărârii Guvernului nr. 63/2019 pentru aprobarea Regulamentului privind modul de delimitare a bunurilor imobile proprietate publică, 
· Hotărârii Guvernului nr. 91/2019 pentru aprobarea regulamentelor cu privire la valorificarea terenurilor proprietate  publică;
· Ordinul ARFC nr. 70 din 04.08.2017 privind aprobarea Instrucțiunii cu privire la modul de executare a lucrărilor cadastrale la nivel de teren;
· Ordinul ARFC nr. 07 din 17.01.2015 pentru aprobarea Instrucțiunii cu privire la modul de executare a lucrărilor cadastrale la nivel de clădiri şi încăperi izolate
· Ordinul ANÎF nr. 21 din 03.04.2025 cu privire la aprobarea Clasificatorului terenurilor după categoria de destinație și folosință.

Scopul executării serviciilor: 
a) delimitarea bunurilor proprietate publică a statului după apartenență și pe domenii întru asigurarea evidenței bunurilor imobile și înregistrarea în Registrul bunurilor imobile în modul corespunzător;
b) formarea bunurilor imobile a bunurilor proprietate publică a statului în următoarele scopuri:
- dezvoltării terenurilor proprietate publică de stat,
- separării /comasării /combinării bunurilor imobile în legătură cu reorganizarea sau cu desființarea persoanei juridice;
- vânzării la licitație a unor porțiuni din teren şi/sau a unei părți din construcție care intră în masa debitoare a întreprinderii insolvabile, sau a unei porțiuni din teren şi/sau a unei părți din construcție a persoanei fizice sau juridice al cărei patrimoniu a fost sechestrat şi/sau se comercializează pentru stingerea datoriilor la plățile obligatorii.
c) elaborarea planurilor geometrice, inclusiv planurilor porțiunilor de teren, pentru asigurarea procedurilor de valorificare a terenurilor proprietate publică a statului, prin transmiterea  de către Agenția Proprietății Publice în locațiune/arendă/comodat/instituirea servituții, în cazul în care aceasta este compatibilă cu uzul public, sau  de vânzare-cumpărare a acestora. 
d) servicii de furnizare a informației, în special perfectarea copiilor autentificate a materialelor  de  delimitare a proprietății publice de stat, precum și de stabilire a hotarelor bunurilor  proprietate publică de stat,  din arhiva IS IPOT pentru asigurarea înregistrării dreptului de proprietate publică, precum și altor drepturi reale Agenției Proprietății Publice asupra terenurilor administrate.

Serviciile nominalizate se vor executa centralizat la solicitarea Agenției Proprietății Publice. În procesul de prestare a serviciilor cadastrale și de delimitare a bunurilor imobile proprietate publică a statului, participă reprezentații autorității publice centrale/locale, autorității publice/instituției bugetare/publice la autogestiune, autorității bugetare independente/autonome, autorității publice la autogestiune, întreprinderilor de stat și societăților comerciale cu cotă de stat.

2. Baza legală
1) Codul civil al Republicii Moldova nr. 1107/2002;
2) Legea nr. 131/2015 privind achizițiile publice;
3) Legea nr. 121/2007 privind administrarea și deetatizarea proprietății publice;
4) Codului Funciar nr. 22/2024;
5) Legea nr. 29/2018 privind terenurile proprietate publică și delimitarea lor, 
6) Legea cadastrului bunurilor imobile nr. 1543/1998, 
7) Legea cu privire la formarea bunurilor imobile nr. 354/2004,
8) Hotărârea Guvernului nr. 63/2019 pentru aprobarea Regulamentului privind modul de delimitare a bunurilor imobile proprietate publică, 
9) Hotărârea Guvernului nr. 91/2019 pentru aprobarea regulamentelor cu privire la valorificarea terenurilor proprietate  publică;
10) Acte normative de întocmire a documentației cadastrale aprobate de Agenția Geodezie, Cartografie și Cadastru (AGCC).

3. OBIECTUL ACHIZIȚIEI

Obiectul achiziției: 
1) Servicii de delimitare după apartenență și domeniu în mod selectiv a bunurilor imobile proprietate de stat (terenuri, clădiri, construcții și încăperi izolate nelocative);
2) Servicii cadastrale, inclusiv:
- servicii de elaborare a proiectelor de formare a bunurilor imobile;
- servicii de perfectare a planurilor geometrice și planurilor porțiunilor de teren;
- servicii de actualizare a planului cadastral (prin modificarea hotarului terenului);
- servicii de restabilire/transpunere în teren a hotarului terenului;
- servicii de constatare a amplasării de facto a construcțiilor amplasate pe terenuri proprietate de stat;
3) Servicii de furnizare a informației, în special: perfectarea copiilor autentificate a materialelor  de  delimitare a proprietății publice de stat, precum și de stabilire a hotarelor bunurilor  proprietate publică de stat din arhiva de stat.

Descrierea tehnologiei de prestare a serviciului:

Serviciile privind delimitarea  proprietății publice de stat
includ următoarele etape:
I.  Etapă:
1.1. Lucrări pregătitoare: inițierea procesului de delimitare, inclusiv obținerea materialelor cartografice existente din sursele existente (de la gestionarii bunurilor imobile), sisteme informaționale, materialele de evidentă grafică cantitativă și calitativă; 

Lucrările pregătitoare prevăd pregătirea, selectarea şi analiza actelor, după cum urmează: 
· hărțile cadastrale de Bază a UAT; 
· materialele evidenței cantitative şi calitative a bunurilor imobile UAT; 
· materialele de delimitare a bunurilor imobile proprietate publică; 
· planșele topografice, ORTO-FOTO etc; 
· informația din banca centală de date a cadastrului bunurilor imobile; 
· informația tehnică din arhiva SCT privind planurile de nivel / încăperile izolate, forme, explicații etc; 
· informația privind baza legislativă şi alte materiale necesare pentru îndeplinirea serviciilor nominalizate. 
1.2. Identificarea bunurilor imobile proprietate publică: se va efectua în baza materialelor cartografice existente și măsurătorilor pentru elementele de contur ce nu pot fi identificate în baza materialului cartografic existent; inclusiv pentru încăperile izolate în baza planului de nivel existent în arhiva SCT, în cazul în care nu există – se va stabili conturul nivelului conform dimensiunilor obținute ca rezultat al realizării măsurătorilor pe teren (suprafața exterioară a nivelului clădirii) şi se va încadra conturul încăperii izolate în conturul nivelului. 
1.2.1. Determinarea prealabilă a hotarelor bunurilor imobile (suprafața totală la sol și interioară) va fi efectuată în baza analizei materialelor enumerate în pct. 1.1 pe planșele topografice (ORTO-FOTO) inclusiv în baza informației din arhiva SCT. În cazul în care materialele necesare identificării parametrilor bunurilor imobile nu sunt sistematizate, sau imposibil de identificat, se vor executa măsurători în teren. 
1.2.2. Măsurările vor fi executate conform Instrucțiunii aprobate prin Ordinul ARFC nr.07 din17.01.2015 cu privire la executarea lucrărilor cadastrale la nivel de clădiri și încăperi izolate, în vigoare la data executării lucrărilor de delimitare. 

1.3. Elaborarea planului de contur şi întocmirea/definitivarea listelor bunurilor:
1.3.1. Elaborarea planului de contur, include următoarele etape:
· Crearea fișierelor și obiectelor informaționale; 
· Contrapunerea datelor obținute cu datele din cadastru; 
· Calcularea suprafețelor bunurilor imobile delimitate; 
· Introducerea informației atribuite; 
· Rezervarea/atribuirea numerelor cadastrale (pentru încăperi izolate nu este procedură de rezervare a nr. cadastrale, se vor atribui înainte de înregistrare pentru evitarea dublării); 
· Elaborarea și imprimarea proiectului planului de contur pentru prezentarea membrilor comisiilor de delimitare a proprietății publice.
1.3.2. Planul de contur va conține informații ample despre:
· Schema de încadrare (pentru încăperi izolate se va prezenta conturul încăperii izolate în conturul nivelului); 
· Caracteristicile tehnice ale bunurilor imobile delimitate (tipul bunului, numărul cadastral, apartenența, suprafața, categoria de destinație, modul de folosință, domeniul) – pentru clădiri/construcții; 
· Actul de constatare (în cazul dacă bunul imobil proprietate publică ce se delimitează este înregistrat în registrul bunurilor imobile în alte temeiuri decât cele rezultate din art.28 din Legea cadastrului bunurilor imobile nr.1543/1998, executantul lucrării, concomitent cu stabilirea apartenenței, va examina corespunderea hotarelor din planul cadastral existent cu situația reală şi în comun cu reprezentantul autorității publice care administrează bunul imobil şi/sau al gestionarului, în baza împuternicirilor acestora, cu acordul scris al administratorului și va decide asupra corectitudinii hotarelor şi a necesității modificării acestuia);
· Caracteristicile tehnice ale bunurilor imobile delimitate (conturul încăperii izolate, schema de poziționare a încăperii izolate pe planul de nivel, numărul cadastral al încăperii izolate, numărul de adresă al încăperii izolate, numărul nivelului unde este amplasată încăperea izolată, suprafața totală a încăperii izolate (suprafața tuturor camerelor), destinația și modul de folosință, indicatorul) – pentru încăperi izolate nelocative; 
· Semne convenționale.
1.3.3. Pe planul de contur se reprezintă toate construcţiile amplasate.
1.3.4. Pentru încăperi izolate, planul de contur a încăperii izolate se determină pe marginea exterioară a pereților clădirii şi/sau spațiilor comune (scări, coridoare, tambure etc.) şi trebuie să conțină toate camerele din componența acesteia și se va reprezenta în conturul nivelului.

1.4.  Întocmirea procesului-verbal privind delimitarea bunurilor imobile, lista bunurilor supuse delimitării:
Lista bunurilor imobile proprietate publică se întocmește conform modelului prevăzut de Hotărârea Guvernului nr. 63/2019 şi include următoarele informații: 
1) tipul bunului; 
2) categoria de destinație/modul de folosință; 
3) adresa bunului imobil (în cazul existenței planului de adrese); 
4) numărul cadastral al terenului/ construcției/ încăperii izolate; 
5) suprafața bunurilor imobile; 
6) numărul de niveluri ale construcției (pentru clădiri/construcții); 
7) numărul de nivel în care este amplasat conturul încăperii izolate nelocative; 
8) denumirea entității care gestionează bunul imobil; 
9) domeniul (public sau privat).

II. Etapă:
2.1. Coordonarea materialelor de delimitare (planul de contur, proiectul listei bunurilor imobile supuse delimitării, procesul-verbal privind delimitarea bunurilor imobile) cu membrii comisiilor de delimitare instituite prin Ordinul Agenției Proprietății Publice. 
Planul de contur, listele bunurilor imobile proprietate publică şi procesele verbale ale comisiei de delimitare se transmit spre coordonare comisiei de delimitare. Comisiei de delimitare i se va pune la dispoziție tot setul de documente, concluziile gestionarilor bunurilor imobile, precum şi alte documente şi explicații care vor fi necesare.

III. Etapă:
3.1. Întocmirea și coordonarea planului geometric: 
3.1.1 Întocmirea planului geometric (separat pentru fiecare teren actualizat prin amplasarea clădirilor, inclusiv pentru încăperile izolate nelocative) se efectuează în corespundere cu prevederile Regulamentului privind modul de delimitare a bunurilor imobile proprietate publică aprobat prin Hotărârea de Guvern nr. 63/2019 și prevederilor din Ordinul ARFC nr. 07 din 17.01.2015 cu privire la executarea lucrărilor cadastrale la nivel de clădiri și încăperi izolate. 
3.1.2 Pe planul geometric al bunului imobil în mod obligatoriu se indică construcțiile, care se supun înregistrării în registrul bunurilor imobile. Pe planul geometric al încăperii izolate în mod obligatoriu se indică reprezentarea grafică a conturului nivelului şi a conturului încăperii izolate, indicatorul care va conține informații privind coordonarea cu membrii comisiei de delimitare (prin aplicarea semnăturilor persoanelor responsabile împuternicite şi ștampilelor autorităților) şi semnătura executantului lucrării; explicația (tipul bunului imobil, apartenența, suprafața, numărul cadastral, modul de folosință), pentru înregistrarea în registrul bunurilor imobile. 
3.1.3 Planul geometric al bunurilor delimitate ca proprietate publică a statului se semnează de către: 
- reprezentantul autorității publice care administrează bunurile imobile; 
- executantul serviciilor. 

3.2. Întocmirea raportului final al lucrării;
3.2.1 Raportul final al lucrării conține dosarul tehnic cu privire la delimitarea bunurilor imobile, elaborat și perfectat conform actelor legislative și normative în vigoare. 
3.2.2 Dosarele se întocmesc în 3 exemplare: primul exemplar rămâne în arhiva executorului serviciilor, al doilea exemplu – se prezintă serviciilor cadastrale teritoriale ale I.P. Cadastrul bunurilor imobile, al treilea exemplar pentru APP.

3.3. Recepția lucrărilor de către I.P. Cadastrul bunurilor imobile. 
3.3.1 Recepția serviciilor cadastrale privind delimitarea proprietății publice se va efectua la solicitarea executantului serviciilor de către I.P. Cadastrul bunurilor imobile conform cadrului normativ existent. 
3.3.2 Plata pentru serviciile prestate este asigurată din partea executantului serviciilor.

Servicii cadastrale privind formarea bunurilor imobile 
se vor executa în conformitate cu prevederile : 
· Codului civil al RM nr. 1107/2002;
· Codului Funciar nr. 22/2024;
· Legii cadastrului bunurilor imobile nr. 1543/1998; 
· Legii cu privire la formarea bunurilor imobile nr. 354/2004;
· Hotărârii Guvernului nr. 91/2019 pentru aprobarea regulamentelor cu privire la valorificarea terenurilor proprietate  publică;
· Ordinul ARFC nr. 71 din 04.08.2017 privind aprobarea Instrucțiunii cu privire la
conținutul şi modul de elaborare a documentației cadastrale la formarea bunurilor imobile.

Conținutul documentației cadastrale la executarea lucrărilor de formare a bunurilor imobile:
1) Cererea de formare;
2) Studiul privind posibilitatea formării bunului imobil;
3) Proiectul de formare;
4) Planul geometric al bunurilor formate;
5) Decizia de formare.

Executarea lucrării cadastrale privind formarea bunului imobil  prevede parcurgerea următoarelor etape:
1) lucrări pregătitoare;
2) verificarea datelor din teren, după caz -  efectuarea măsurătorilor terestre;
3) studiul privind posibilitatea formării bunului imobil
4) elaborarea proiectului de formare și coordonarea  proiectului cu părți implicate;
5) transpunerea în natură proiectului de formare
6) întocmirea şi aprobarea planului geometric;
7) emiterea deciziei de formare (ordinul APP privind aprobarea proiectului de formare)
8) întocmirea raportului lucrării cadastrale;
9) recepția lucrării cadastrale;
10) eliberarea documentației cadastrale beneficiarului pentru asigurarea înregistrării modificărilor în registrul bunurilor imobile.

Recepția lucrării cadastrale
Recepția lucrărilor cadastrale este efectuată de către persoanele responsabile pentru recepţie din cadrul IP CBI. Procedura de recepție a lucrărilor de formare a bunurilor imobile constă în verificarea raportului prezentat, documentarea verificării şi actualizarea datelor din baza de date grafică. 
Lucrarea  cadastrală se consider finalizată urmare recepționării dosarului și emiterii  avizului pozitiv de recepție a lucrării. 

Alte servicii cadastrale
se vor executa în conformitate cu prevederile : 
· Codului civil al RM nr. 1107/2002;
· Codului Funciar nr. 22/2024;
· Legea cadastrului bunurilor imobile nr. 1543/1998, 
· Hotărârea Guvernului nr. 91/2019 pentru aprobarea regulamentelor cu privire la valorificarea terenurilor proprietate  publică;
· Ordinul ARFC nr. 70 din 04.08.2017 privind aprobarea Instrucţiunii cu privire la modul de executare a lucrărilor cadastrale la nivel de teren;
· Ordinul ANÎF nr. 21 din 03.04.2025 cu privire la aprobarea Clasificatorului terenurilor după categoria de destinație și folosință;
· Acte normative de întocmire a documentației cadastrale aprobate de Agenția Geodezie, Cartografie și Cadastru (AGCC).

Executarea lucrării cadastrale la nivel de teren prevede parcurgerea următoarelor etape:
1) lucrări pregătitoare;
2) stabilirea hotarului şi efectuarea măsurătorilor terestre;
3) prelucrarea datelor, întocmirea şi aprobarea planului geometric;
4) întocmirea raportului lucrării cadastrale;
5) recepția lucrării cadastrale;
6) eliberarea documentației cadastrale beneficiarului.

Recepția lucrării cadastrale
Recepția lucrărilor cadastrale este efectuată de către persoanele responsabile pentru recepție din cadrul IP CBI. Procedura de recepție a lucrărilor constă în verificarea raportului prezentat, documentarea verificării şi actualizarea datelor din baza de date grafică. 
Lucrarea  cadastrală se consideră finalizată urmare recepționării dosarului și emiterii  avizului pozitiv de recepție a lucrării. 


4. CERINȚE TEHNICE
· Utilizarea echipamentelor topografice moderne (GPS, stații totale).
· Respectarea normelor tehnice de măsurare și întocmire a planurilor.
· Elaborarea documentației în format electronic și pe suport de hârtie.
· Conformitate cu standardele prevăzute în acte normative în vigoare aplicabile pentru  domeniul cadastrului bunurilor imobile și delimitării proprietății publice. 
· 
5. LIVRABILE
· Raport tehnic lucrărilor de delimitare proprietății publice în mod selectiv, recepționat de IP CBI.
· Raport tehnic lucrărilor cadastrale, recepționat de IP CBI.
· Copia autentificată a materialelor  de  delimitare a proprietății publice de stat /  de stabilire a hotarelor bunurilor  proprietate publică de stat din arhiva IS IPOT 
· In cazul în care procesul de coordonare  a materialelor de delimitare a este tergiversat  din motive care nu depind de prestator de servicii (tergiversarea coordonării materialelor de către autoritățile APL, existența litigiilor funciare între părți implicate în proces, alte motive), prezentarea materialelor se va efectua în 2 etape: etapa 1 – până la semnarea materialelor de delimitare / cadastrale  de către administratorul bunului imobil; etapa 2 – coordonarea materialelor cu autoritățile APL și alte autorități implicate, pregătirea dosarului tehnic și recepția acestui de IP CBI.


6. TERMENUL DE PRESTARE A SERVICIULUI
Termenul de executare a etapelor nominalizate este de 90-180 de zile calendaristice  din momentul remiterii solicitării către executant și prezentării de către Agenția Proprietății Publice a actelor de inventariere, proiectului listei bunurilor imobile supuse delimitării și Ordinului privind instituirea Comisiei de delimitare. 

7. REGULILE APLICABILE COMUNICĂRII. DISPONIBILITATEA DOCUMENTAȚIEI DE ATRIBUIRE A CONTRACTULUI DE ACHIZIȚIE
Toate comunicările și schimburile de informații, în special depunerea electronică, se vor efectua prin mijloace electronice de comunicare. Orice operator economic interesat are dreptul de a solicita clarificări privind documentația de atribuire. Clarificările vor fi transmise prin intermediul SIA „RSAP” MTender, prin una din platformele de achiziții publice și private, interconectate la SIA „RSAP” MTender. Entitatea contractantă are obligația de a răspunde la solicitările de concretizări, dar numai solicitărilor primite în timp util.
În cazul în care înainte de expirarea termenului-limită de depunere a ofertelor apare necesitatea de corectare a documentației de atribuire, entitatea contractantă va prelungi, după caz, termenul de depunere a ofertelor pentru a permite potențialilor ofertanți să efectueze modificările necesare.
Documentația de atribuire a contractului de achiziții este publicată în sistemul achizițiilor electronice SIA „RSAP” MTender.

8. CERINȚE DE PARTICIPARE. CRITERIILE DE CALIFICARE ȘI SELECȚIE. CRITERIUL DE ATRIBUIRE A CONTRACTULUI DE ACHIZIȚIE ȘI FACTORII DE EVALUARE
Operatorul economic va elabora oferta specificând prețul pentru serviciile supuse achiziționării. Prețul serviciilor va fi exprimat în lei moldovenești (MDL), fără TVA.
Oferta are caracter obligatoriu, din punct de vedere al conținutului, pe toată perioada de valabilitate stabilită de către entitatea contractantă. Oferta va fi valabilă 60 zile de la data depunerii pe platformă.
Operatorul economic interesat în participarea la procedura de achiziționare a serviciilor, va elabora oferta conform prevederilor solicitate de entitatea contractantă, o va semna electronic și o va depune în SIA „RSAP”, până la data și ora indicată în Anunțul privind inițierea procedurii de achiziție publică /Anunțul de participare. Riscurile transmiterii ofertei, inclusiv forța majoră, cad în sarcina operatorului economic.
Prețurile stabilite de ofertanți vor fi fixe pe toată durata contractului. Prețurile vor include toate costurile, accizele și taxele plătite sau care urmează a fi plătite pentru bunurile, serviciile și lucrările ce urmează a fi livrate/prestate/executate în cadrul prezentei proceduri de achiziție.

La etapa de evaluare a ofertelor vor fi calificați doar operatorii economici, care îndeplinesc următoarele criterii/cerințe:
1. A prezentat o ofertă, ca urmare a intenției de a se angaja din punct de vedere juridic într-un contract de achiziție.
2.  Operatorul economic trebuie se prezintă lista pentru cel puțin 3 persoane certificate în domeniul lucrărilor  cadastrale și de delimitare proprietății publice (angajați de bază), precum și să confirme experiența acestora (nu mai puți de 5 ani de experiența activă în domeniul cadastrului și delimitării proprietății publice).  
3. Operatorul economic urmează  se confirme experiența sa în domeniul vizat pe parcursul ultimilor 3 ani  (a. 2023-2025) privind  executarea serviciilor cadastrale și de delimitare a proprietății publice  în valoare  anuală  cel puțin egală  cu  valoarea ofertei prezentate.    
4. Operatorul economic nu trebuie să fie în proces de insolvabilitate, ca urmare a hotărârii judecătorești.
5. Operatorul economic (executantul lucrărilor) şi personalul de specialitate certificat să dețină reputație bună pe piața serviciilor cadastrale și de delimitare proprietății publice, să nu fie avertizați privind calitatea nesatisfăcătoare a lucrărilor, sau retrase certificatele de calificare privind calitatea nesatisfăcătoare a serviciilor.
6. Nu se regăsește în lista de interdicție a operatorilor economici, plasată pe pagina web a Agenției Achiziții Publice.
7. Nu are restanțe față de bugetul public național, cu excepția cazului când acesta beneficiază de eșalonări sau alte facilități (acestea din urmă vor fi documentate în modul corespunzător).

Operatorul economic este obligat să prezinte următoarele documente-suport, în vederea demonstrării îndeplinirii criteriilor/cerințelor sus-menționate:

1. Formularul standard al Documentului Unic de Achiziții European (DUAE); 
2. Dovada înregistrării persoanei juridice; 
3. Cererea de participare (Anexa nr.7 din documentația standard); 
4. Declarația de eligibilitate; 
5. Declarație privind valabilitatea ofertei (Anexa nr.8 din documentația standard); 
6. Propunerea tehnică; 
7. Propunerea financiară; 
8. Certificat de atribuire a contului bancar; 
9. Certificatul cu privire la lipsa datoriilor față de bugetul de stat (eliberat de către Serviciul Fiscal de Stat); 
10. Rapoarte financiare pentru perioada 2024-2025; 
11. Declarația cu privire la Lista principalelor prestări de servicii similare efectuate în ultimii 3 ani, care va include cel puțin 100 obiective, conform Anexei nr. 12. din documentația standard; 
12. Copiile facturilor și actelor de primire-predare, a căror valoare să nu fie mai mică decât valoarea viitorului contract; 
13. Declarația privind personalul de specialitate propus pentru implementarea contractului conform Anexei nr. 14 din documentația standard, cu anexarea CVurilor echipei ce va fi alocată pentru executarea contractului, cu indicarea studiilor, pregătirii profesionale și calificare specifice obiectului achiziție; 
14. Certificatele de calificare pentru personalul de specialitate propus pentru implementarea contractului, eliberate de către Agenția Geodezie, Cartografie și Cadastru, valabile pe perioada de evaluare a ofertelor.

Formularele vor fi încărcate de către Ofertant prin Sistemul informațional automatizat Registrul de Stat al Achizițiilor Publice (SIA RSAP), originalele fiind prezentate Beneficiarului pe suport de hârtie, confirmate prin aplicarea semnăturii persoanei responsabile și ștampilei umede agentului economic. Documentele la care vor fi prezentate copii, vor fi confirmate prin aplicarea ștampilei umede a Ofertantului.

